Gedig: ‘n Kleindorpse fragmentArgieffoto (Foto: Lelsey Barker/Pixabay) Sheila Cussons (1922 – 2004) Is al my paadjies toegegroei? Ek het so lig oor hulle gegaan, met spitse kaalvoet kennis hier en daar net grondgevat want oral was die aarde een vyandigheid van hitte, duwweltjie en mier: ek sien my nog waaghalsig nael soos sonde oor die werf wat gloei en bitsig aan my voetvel byt, en, kop omlaag, my vasloop teen die hele Maandagwasgoeddraad se haelwit selfgeregtigheid.